section_heading: Životopis
paragraph_text: Karl Liebknecht je bio aktivan član Druge internacionale i osnivač "Socijalističke omladinske internacionale". 1912. godine, Liebknecht je izabran u Reichstag kao socijaldemokrat, član SPD-ovog lijevog krila. Protivio se sudjelovanju Njemačke u Prvom svjetskom ratu, ali prateći partijsku politiku glasao je za dozvoljavanje potrebnih ratnih zajmova 4. kolovoza 1914. godine. 2. prosinca 1914., bio je jedini član njemačkog parlamenta (Reichstag), koji je glasao protiv rata. Nastavio je biti glavni kritičar socijaldemokratskog rukovodstva pod Karlom Kautskym i njegove odluke za pristanak na rat. U listopadu iste godine se oženio drugi put, povjesničarkom umjetnosti, Sophie Ryss.